CELEX: 52020DP0339
Language: da
Date: 2020-12-15 00:00:00
Title: Europa-Parlamentets afgørelse af 15. december 2020 om den foreslåede udnævnelse af Marek Opiola til medlem af Revisionsretten (C9-0350/2020 — 2020/0806(NLE))

29.10.2021   
            
            
               DA
            
            
               Den Europæiske Unions Tidende
            
            
               C 445/214
            
         
      P9_TA(2020)0339
      Udnævnelse af Marek Opiola til medlem af Revisionsretten
      Europa-Parlamentets afgørelse af 15. december 2020 om den foreslåede udnævnelse af Marek Opiola til medlem af Revisionsretten (C9-0350/2020 — 2020/0806(NLE))
      (Høring)
      (2021/C 445/27)
      
         Europa-Parlamentet,
      
                  —
               
               
                  der henviser til artikel 286, stk. 2, i traktaten om Den Europæiske Unions funktionsmåde, der danner grundlag for Rådets høring af Europa-Parlamentet (C9-0350/2020),
               
            
                  —
               
               
                  der henviser til forretningsordenens artikel 129,
               
            
                  —
               
               
                  der henviser til betænkning fra Budgetkontroludvalget (A9-0249/2020),
               
            
                  A.
               
               
                  der henviser til, at Rådet ved skrivelse af 5. november 2020 hørte Europa-Parlamentet om udnævnelsen af Marek Opiola til medlem af Revisionsretten;
               
            
                  B.
               
               
                  der henviser til, at Parlamentets Budgetkontroludvalg derefter foretog en bedømmelse af den indstillede kandidats papirer, især på baggrund af de krav, der er fastsat i artikel 286, stk. 1, i traktaten om Den Europæiske Unions funktionsmåde;
               
            
                  C.
               
               
                  der henviser til, at udvalget den 7. december 2020 afholdt en høring med den indstillede kandidat, som efter en indledende redegørelse besvarede spørgsmål fra udvalgets medlemmer;
               
            
               
                  1.
               
               
                  afgiver negativ udtalelse om Rådets forslag om udnævnelse af Marek Opiola til medlem af Revisionsretten, og anmoder Rådet om at trække sit forslag tilbage og fremsætte et nyt forslag om udnævnelse over for Parlamentet;
               
            
               
                  2.
               
               
                  pålægger sin formand at sende denne afgørelse til Rådet og til orientering til Revisionsretten samt til Den Europæiske Unions øvrige institutioner og medlemsstaternes revisionsinstitutioner.